Komission asetus (EY) N:o 2136/2002, annettu 29 päivänä marraskuuta 2002, oliiviöljytuotannon laadunparantamistoimien rahoituksen enimmäismäärästä tuotantokaudeksi 2003/2004 ja asetuksen (EY) N:o 528/1999 3 artiklan 3 kohdasta poikkeamisesta



Virallinen lehti nro L 325 , 30/11/2002 s. 0028 - 0029



Komission asetus (EY) N:o 2136/2002, annettu 29 päivänä marraskuuta 2002, oliiviöljytuotannon laadunparantamistoimien rahoituksen enimmäismäärästä tuotantokaudeksi 2003/2004 ja asetuksen (EY) N:o 528/1999 3 artiklan 3 kohdasta poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ottaa huomioon oliiviöljytuotannon laadun parantamiseen tähtäävistä toimenpiteistä 10 päivänä maaliskuuta 1999 annetun komission asetuksen (EY) N:o 528/1999(3), sellaisena kuin se on viimeksi muutettuna asetuksella (EY) N:o 593/2001(4), ja erityisesti sen 3 artiklan 2 kohdan, sekä katsoo seuraavaa: (1) Asetuksessa (EY) N:o 528/1999 säädetään rahoitusta koskevista yksityiskohtaisista säännöistä kunkin jäsenvaltion ja kunkin 12 kuukauden pituisen, 1 päivänä toukokuuta alkavan tuotantokauden osalta, kun kyseessä ovat oliiviöljytuotannon laadun ja ympäristövaikutusten parantamiseen tähtäävät toimet. (2) Komission asetuksessa (EY) N:o 1793/2002(5) vahvistetaan oliiviöljyn arvioitu tuotanto 2804056 tonniksi markkinointivuodeksi 2001/2002. Tähän sisältyy oliiviöljyn vastinarvona ilmaistu syötäväksi tarkoitettujen oliivien arvioitu tuotanto. Tästä arvioidusta tuotannosta Espanjan osuus on 1639730 tonnia, Kreikan osuus 411588 tonnia, Italian 715426 tonnia, Portugalin 34590 tonnia ja Ranskan 2722 tonnia. Kyseisenä oliiviöljyn markkinointivuonna tuotantotuesta pidätetty määrä on perustana 1 päivänä toukokuuta 2003 alkavalla tuotantokaudella toteutettavien laadunparantamistoimien rahoitukselle. (3) On syytä vahvistaa Euroopan maatalouden ohjaus- ja tukirahaston tukiosastosta korvattavien toimien rahoituksen enimmäismäärät. (4) Toimien vähimmäiskustannukset ovat melko kiinteät. Asetuksen (EY) N:o 528/1999 3 artiklan 3 kohdassa säädetty kokonaisrahoituksen enimmäismäärä saattaa joissakin jäsenvaltioissa osoittautua riittämättömäksi. Näitä tapauksia varten olisi tästä syystä määriteltävä sopivat rajat. (5) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 528/1999 3 artiklan 2 kohdan ensimmäisessä alakohdassa tarkoitettujen toimien rahoituksen enimmäismäärät ovat 1 päivästä toukokuuta 2003 30 päivään huhtikuuta 2004 kestävällä tuotantokaudella seuraavat: >TAULUKON PAIKKA> 2 artikla Poiketen siitä, mitä asetuksen (EY) N:o 528/1999 3 artiklan 3 kohdassa säädetään, ne jäsenvaltiot, joissa 1 artiklassa säädetty rahoituksen enimmäismäärä on enintään 100000 euroa, voivat myöntää täydentävää kansallista rahoitusta enintään 250000 euroa. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä marraskuuta 2002. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 62, 11.3.1999, s. 8. (4) EYVL L 88, 28.3.2001, s. 6. (5) EYVL L 272, 10.10.2002, s. 11.